作者:耿湋
標題:連句多暇贈陸三山人
內容:一生為墨客，幾世作茶仙。——耿湋喜是攀闌者，慚非負鼎賢。——陸羽禁門聞曙漏，顧渚入晨煙。——耿湋拜井孤城裡，攜籠萬壑前。——陸羽閑喧悲異趣，語默取同年。——耿湋曆落驚相偶，衰羸猥見憐。——陸羽詩書聞講誦，文雅接蘭荃。——耿湋未敢重芳席，焉能弄彩箋。——陸羽黑池流研水，徑石澀苔錢。——耿湋何事親香案，無端狎釣船。——陸羽野中求逸禮，江上訪遺編。——耿湋莫發搜歌意，予心或不然。——陸羽